fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lasten ja nuorten mielenterveyden edistämiseen tarvitaan johtajuutta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Lapset, nuoret ja perheet, Mielenterveys, Sote-uudistus
Johdon rooli muutoksessa on korvaamaton. Johtaja voi vauhdittaa strategista muutosta, jossa juurrutetaan näyttöön perustuvat psykososiaaliset menetelmät perustason ammattilaisten toimintaan.
Lasten ja nuorten mielenterveyden edistäminen, häiriöiden ehkäisy ja varhainen hoito perustasolla tarvitsevat toimivia ja vaikuttavia menetelmiä.
Tehokkaita, perustasolle soveltuvia lyhyitä ja strukturoituja menetelmiä tuodaan nyt Suomeen. Jo muutamalla käynnillä häiriöiden varhaisvaiheissa voidaan saada merkittävää apua. Myös työntekijöiden jaksaminen paranee, kun käytettävissä ovat tutkitusti vaikuttavat työmenetelmät.
Uusille perustason toimintamalleille on tilausta. Jos perustaso ei onnistu ehkäisyn ja varhaisen hoidon tehtävässään, ei erikoissairaanhoitokaan voi selvitä vakavampien mielenterveyden häiriöiden oikea-aikaisesta hoidosta.
Erikoissairaanhoitoa tarvitsevien lasten ja nuorten määrä on lisääntynyt räjähdysmäisesti. Tämä tulee yksilölle ja yhteiskunnalle kalliiksi: psykososiaaliset ongelmat muuttuvat pitkäaikaisiksi sairauksiksi tai tarvitaan pitkäkestoisia lastensuojelutoimenpiteitä.
Varhaisvaiheen tuki on vaikuttavinta
Suomessa yleisimpiä mielenterveyshäiriöitä ovat lapsilla käytöshäiriöt ja nuorilla masennus ja ahdistuneisuus.
Suomen kansallisen mielenterveysstrategian tavoitteena on, että perustason palveluissa otetaan käyttöön vaikuttavaksi todettuja menetelmiä yleisimpien mielenterveyshäiriöiden varhaiseen hoitoon.
Tavoitteena on vahvistaa lasten ja nuorten parissa työskentelevien perustason ammattilaisten mielenterveysosaamista, jotta tukea tarvitsevat saavat ajoissa oikeanlaista apua.
Toiminnan muutos vaatii strategista johtamista
Uusien menetelmien käyttöönotossa ei riitä pelkkä koulutus, vaan toiminnan muutos vaatii strategista johtamista lapsen, nuoren ja huoltajien omassa toimintaympäristössä.
On selvitettävä monia asioita: Mitkä ovat resurssit ja osaaminen, kuka tavoittaa nuoren parhaimmin, minkälaista täydennyskoulutusta tarvitaan? Mitkä ovat paikalliset toimintamallit ja toimintakulttuurit?
Mikä edistää, mikä estää uusien menetelmien käyttöönottoa?
Muutoksessa on myös tarkasteltava töiden järjestelyjä: Mitä aiemmista tehtävistä vähennetään, jotta uuden menetelmän käyttöönotto mahdollistuu? Kuka kirjaa hoitosuunnitelman, miten oiremittareiden tulokset tulkitaan ja tuloksista kerrotaan nuorelle? Miten toimitaan, jos nuori tarvitsee muuta hoitoa? Kuka konsultoi nuorta, vanhempaa tai työntekijää?
Johtajilla onkin velvollisuus paitsi mahdollistaa, myös varmistaa uusien menetelmien käyttöönotto.
Hyvinvointi vahvistuu monen osa-alueen kokonaisuudessa
Keskeisin este saadun menetelmäkoulutuksen hyödyntämiselle on lapsen tai nuoren tarve moninaiselle tuelle. Lisäksi menetelmien yhteensovittaminen sujuvaksi osaksi palveluja ei aina toteudu lapsen tai nuoren parhaaksi.
Jotta psykososiaalisen tuen menetelmä olisi vaikuttava, myös ympäristö ja elintavat on otettava huomioon: masentunut tai ahdistunut nuori tarvitsee usein myös apua päihdeongelmiin, vahvistusta perheen tukeen tai säännöllistämistä unirytmiin.
Jos tähän tarvitaan useita erillisiä lähetteitä, jonottamista ja saman tarinan kertomista moneen kertaan, nuori tippuu pois hoidosta ja ongelmat kasaantuvat. Johtajuus mahdollistaa toiminnan, jossa lapsi tai nuori on keskiössä ja eri toimijat auttavat häntä hänen omassa toimintaympäristössään.
Tukea uusien menetelmien käyttöönottoon
Menetelmien käyttöönottoa ja juurruttamista tuetaan parhaillaan erityisesti Tulevaisuuden sosiaali- ja terveyskeskus -ohjelmasta.
Ohjelmaa toteutetaan alueellisissa hankkeissa. Alueellisissa keskusteluissa on käynyt ilmi, että kunnat haluavat kouluttaa menetelmäosaajia ennakoitua enemmän ja menetelmäosaamiselle nähdään selkeä tarve.
Kunnissa tunnistetuista haasteista keskeisin on menetelmäohjauksen ja seurantatiedon varmistaminen.
Lisätietoa seminaarissa 14.1.2021: Näyttöön perustuvat menetelmät osaksi perustyötä
Seminaari käynnistää neljän vuonna 2021 pidettävän työpajan sarjan, jossa käsitellään tarkemmin toimeenpanon käytäntöjä.
Kuvaus soveltuvista menetelmistä, tieto niiden saatavuudesta Suomessa sekä tähän mennessä kertynyt vaikuttavuusnäyttö
Arviointitietoa lapsille, nuorille ja heidän perheilleen suunnattujen psykososiaalisten menetelmien vaikuttavuudesta
Mielenterveyden häiriöiden Käypä hoito -suositukset
Muun muassa itsetuhoisuuden masennuksen parhaat hoitomalli
Tukea menetelmäkoulutukseen ja palvelumallien hiomiseen:
Mielenterveysosaamisen vahvistaminen kunnissa -hankekokonaisuus
Lapsi- ja perhepalveluiden muutosohjelma Soteuudistus.fi-sivustolla
Lapsi ja perhepalveluiden muutosohjelma Thl.fi:ssä
Hanne Kalmari johtava asiantuntija Palvelujärjestelmän kehittäminen, THL
Petra Kouvonen kehitysjohtaja Itsenäisyyden juhlavuoden lastensäätiö Itla
Outi Linnaranta ylilääkäri Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.